(T20 ) 
que aucune desdictes béghines, qui seroit venue oudit cou- 
vent, en aprez se départiroit pour aucune chose mondaine, 
se ne fust pour entreprendre un autre estat aussi raison- 
nable et dévot comme iceluy ou plus, car le nom de 
béghine vault autant comme un commenchement de mener 
vie spirituelle. 
Toutes lesquelles choses dessus escriptes, nous loons et 
approuvons et, pour tant que mestier est, de nouvel les 
ordonnons, deffendons et statuons tant pour les béghines 
présentes que pour celles à venir. Et aveuc ce ordonnons 
deffendons et statuons ce qui s'ensuit : 
Est assavoir que aucune desdictes béghines, qui sont et 
seront oudit hostel et couvent, ne voist ouvrer dehors tant 
que elle puist avoir à ouvrer oudit couvent par luy payant 
son salaire raisonnable; et aussi celles qui voulront faire 
ouvrer, ne voisent quérir dehors aucune femme pour son 
ouvrage, tant que elle puist recouvrer ouvrière souffisant 
oudit couvent 
Item aucune béghine ne soit receue à demourer laens, 
se elle n’est femme de bonne et honneste vie sans villain 
blasme ou repprouche; que toutes les béghines, qui à ce 
jour seront en le ville, y soient appellées, et aussi que elle 
soit receue par commun consent de leur advoë par nous 
commis et de le maistresse et de le plus grande et saine 
partie des autres; et se le advoé et le maistresse ne en 
estoient consentans nullement, ne y soit receue; aussi ne 
le pourront lesdiz advoé et maistresse recepvoir sans le 
consent de le plus grande et saine partie des autres. 
Item aucun homme, soit père, frère ou de lignage à 
aucune desdictes béghines ne autre homme de quelque 
estat qu’il soit, ne soit souffert à gésir ni demourer oudit 
hostel et béghinage de nuit; et se aucun homme y a afaire, 
y viengue et s'en parte de plain jour, se ne estoit pour 
cause de confession en cas de maladie ou de aucune autre 
| 
j 
